బాబా బకాలా

బాబా బకాలా అనేది పంజాబ్‌ రాష్ట్రం, అమృత్‌సర్ జిల్లాలోని ఒక చారిత్రాత్మక పట్టణం. గురుద్వారా బాబా బకాలా సాహిబ్ ఉన్న ప్రదేశంగా ఈ పట్టణం ప్రసిద్ధి చెందింది.

చరిత్ర 
సాహిబ్ సిక్కుల 9వ గురువు గురు తేజ్ బహదూర్‌, ఈ పట్టణంతో సన్నిహిత సంబంధం కలిగి ఉన్నాడు. అతను ఇక్కడ 26 సంవత్సరాల 9 నెలల 13 రోజులపాటు ధ్యానం చేసినట్లు చెబుతారు. దీనికి గుర్తుగా ఆ స్థలంలో గురుద్వారా కూడా ఉంది.

బాబా బకాలా సాహిబ్‌ని మొదట బక్కన్-వాలా (పర్షియన్ భాషలో 'జింకల పట్టణం' అని అర్థం) అని పిలిచేవారు. కాలక్రమేణా ఇది బకాలాగా స్థిరనడిపోయింది. ఈ పట్టణం మొదట ఒక మట్టిదిబ్బగా ఉండేది, ఇక్కడ జింకలు మేపుతూ ఉండేవి. గురు తేజ్ బహదూర్‌ ఢిల్లీలో మరణించే సమయంలో గురు హర్ క్రిషన్ "బాబా బకాలే" అని పలికాడు. బకాలా పట్టణంలో గురు వారసుడు కనుగొనబడతారని అర్థం. తదుపరి గురువు కనుగొనబడిన తర్వాత, "బాబా బకాలే" అనే పదం పట్టణపు అధికారిక పేరు, బాబా బకలా సాహిబ్‌గా పరిణామం చెందింది.

భౌగోళికం 
ఈ బాబా బకాలా పట్టణం  అక్షాంశరేఖాంశాల వద్ద ఉంది. అమృత్‌సర్ నగరంలోని గోల్డెన్ టెంపుల్ నుండి 43 కి.మీ.ల (26.7 మైళ్ళు) దూరంలో,  జలంధర్‌కు వాయవ్యంగా 46.5 కి.మీ.ల (28.9 మైళ్ళు) దూరంలో, రాష్ట్ర రాజధాని చండీగఢ్‌కు వాయవ్యంగా 93 కి.మీ.ల (120.5 మైళ్ళు) దూరంలో ఈ పట్టణం ఉంది.

గణాంకాలు 
2011 భారత జనాభా లెక్కల ప్రకారం, బాబా బకాల పట్టణంలో 1,834 గృహాలు ఉండగా 8,946 జనాభా ఉంది. ఇందులో పురుషులు 4,697 మంది, స్త్రీలు 4,249 మంది ఉన్నారు. లింగ నిష్పత్తి ప్రతి 1000 మంది పురుషులకు 905 మంది స్త్రీలుగా ఉంది.

మతం 
ఇక్కడ సిక్కు మతం అత్యంత ప్రముఖమైన మతం. హిందూ మతం, జైనమతం కూడా ఉన్నాయి. ఈ పట్టణం ఏర్పడినపుడు భుల్లర్ జాట్‌లు, శుక్లా పండిట్‌లు నివాసులుగా ఉండేవారు. 1947 భారత విభజన సమయంలో వలస వచ్చిన ముస్లిం కుటుంబాలు కూడా ఉన్నాయి.

రాజకీయం 
ఈ పట్టణం బాబా బకాలా అసెంబ్లీ నియోజకవర్గంలో భాగంగా ఉంది.

మూలాలు 

పంజాబ్ నగరాలు పట్టణాలు